Na osnovu člana 17, 18, 19 i 20 Statuta Opštine Rožaje (“Sl. list Crne Gore-Opštinski propisi 38/18 ” ) Skupština Opštine Rožaje, na sjednici održanoj dana 31.07. 2019. godine donijela je

**ODLUKU**

**o javnim priznanjima i nagradama Opštine Rožaje**

**I OPŠTE ODREDBE**

**Član 1**

Ovom odlukom ustanovljavaju se javna priznanja i nagrade Opštine Rožaje i utvrđuje postupak

predlaganja, odlučivanja i njihovog dodjeljivanja.

**II VRSTE JAVNIH PRIZNANJA**

**Član 2**

Javna priznanja i nagrade u smislu ove odluke, su:

a) Zvanje “Počasni građanin Rožaja”,

b) Nagrada “30. Septembar”(u daljem tekstu Nagrada)

**a)Zvanje “Počasni građanin Rožaja”**

**Član 3**

Zvanje “Počasni građanin Rožaja” može se dodijeliti državljaninu Crne Gore, kao i stranom

državljaninu, koji ima izuzetne zasluge, i čije djelo predstavlja poseban i trajan doprinos

unapređenju privrednog i društvenog razvoja Rožaja, odnosno koji je svojim radom, naučnim,

umjetničkim, političkim, humanitarnim i drugim djelovanjem, zaslužan za unapređenje i razvoj

vrijednosti demokratskog društva, istorijskih događaja i tradicije, položaja i ugleda Rožaja, i

njegovog statusa i odnosa sa drugim gradovima u zemlji i inostranstvu.

**Član 4**

Zvanje “Počasni građanin Rožaja”dodjeljuje se u vidu povelje.

**Član 5**

Prijedlog za dodjelu zvanja “Počasni građanin Rožaja” mogu podnijeti: Predsjednik Opštine; 1/5

odbornika u Skupštini i najmanje 3 % građana od broja upisanih u birački spisak Opštine Rožaje sa poslednjih sprovedenih izbora.

Prijedlog se podnosi u pisanoj formi sa detaljnim obrazloženjem uz prilaganje odgovarajućih

dokaza koji potvrđuje navode iz obrazloženja.

**Član 6**

Odluku o dodjeli zvanja “Počasni građanin Rožaja” donosi Skupština opštine Rožaje.

**Član 7**

Postupak za dodjeljivanje zvanja “Počasni građanin Rožaja” sprovodi Komisija za dodjelu zvanja, koju imenuje Skupština Opštine iz reda istaknutih naučnih, privrednih, kulturnih I javnih

radnika,predstavnika političkih poartija ili stranaka i NVO.

Komisiju čine Predsjednik i šest članova.

Mandat Komisije traje koliko i mandat Skupštine.

**Član 8**

Komisija za dodjelu zvanja “Počasni građanin Rožaja “ do 25. septembra, godine u kojoj se

dodjeljuje isto, objavljuje javni poziv za prikupljanje predloga za dodjelu zvanja “Počasni građanin Rožaja” .

**Član 9**

Komisija donosi Poslovnik o radu.

Poslovnikom se uređuje način rada kao i druga pitanja od značaja za Komisiju Stručne i administrativno- tehničke poslove za potrebe Komisije vrši Sekretarijat za lokalnu samoupravu i društvene djelatnosti Opštine Rožaje.

**Član 10**

Komisija utvrđuje prijedlog Odluke o dodjeli zvanja “Počasni građanin Rožaja” i isti uz

obrazloženje dostavlja Skupštini Opštine na usvajanje.

Skupština Opštine odlučuje o dodjeljivanju zvanja “Počasni građanin Rožaja”.

**Član 11**

Odluku i obrazloženje o dodjeljivanju zvanja “Počasni građanin Rožaja” saopštava na sjednici

Predsjednik Opštine Rožaje, prilikom uručivanja povelje.

Povelju o zvanju “Počasni građanin Rožaja”, uručuje Predsjednik Opštine Rožaje.

**Član 12**

Povelja je pravougaonog oblika, urađena na pergamentu, ispisana kaliografski, sa posrebrenim

pločicama (alt: pozlaćene), na kojima je grb Crne Gore i grb Opštine Rožaje.

**Član 13**

Povelja “Počasni građanin Rožaja” može se dodijeliti svake druge godine, povodom Dana Opštine Rožaje, 30. Septembra, na svečanoj sjednici Skupštine.

**Član 14**

Zvanje “Počasni građanin Rožaja” će se oduzeti nosiocu u slučaju da bude pravosnažnom

sudskom odlukom proglašen krivim za krivično djelo učinjeno sa umišljajem, koje se goni po

službenoj dužnosti i koje ga čini nedostojnim ovog javnog priznanja.

Odluka o oduzimanju zvanja “Počasni građanin Rožaja” donosi se po postupku utvrđenom za

njegovo dodjeljivanje.

**Član 15**

Primjerak Povelje „Počasni građanin Rožaja“ uz fotografiju lica koje je dobilo ovo zvanje i

priznanje sa njegovim podacima se čuva trajno u arhivi organa lokalne uprave nadležnom za opšte poslove i u Državnom arhivu Crne Gore - područna jedinica Rožaje.

**Član 16**

Sekretar Skupštine Opštine putem sredstava javnog informisanja obaviještava javnost o dodjeli

odnosno oduzimanju zvanja „Počasni građanin Rožaja“.

**b)Nagrada „30. Septembar“**

**Član 17**

Nagrada "30. Septembar" dodjeljuje se pravnim i fizičkim licima za najviše zasluge i postignute

rezultate i djelovanje u svim oblastima ljudskog stvaralaštva, koji su od posebnog interesa za

Opštinu Rožaje.

**Član 18**

Nagrada "30. Septembar" dodjeljuje se povodom Dana Opštine Rožaje na svečanoj sjednici

Skupštine Opštine Rožaje.

Nagrada se dodjeljuje za ostvarene rezultate u posljednjoj godini dana, a u izuzetnim slučajevima za postignute rezultate u dužem stvaralačkom periodu.

**Član 19**

Pravo na nagradu „30. Septembar“ mogu ostvariti pojedinci i pravna lica iz Rožaja, kao i pojedinci koji ne žive na teritoriji Opštine Rožaje i institucije čije je sjedište van Rožaja, ukoliko njihova ostvarenja imaju poseban značaj za Rožaje.

**Član 20**

Nagrada „30. Septembar“ se istom licu može dodjeliti samo jedanput.

Nagrada „30. Septembar“ se može, kada za to postoje naročito opravdani razlozi, dodjeliti i

posthumno.

**III POSTUPAK PREDLAGANJA I DODJELE PRIZNANJA I NAGRADE “30. SEPTEMBAR”**

**Član 21**

Postupak predlaganja, odlučivanja i dodjele Nagrade sprovodi Žiri za dodjelu Nagrade Opštine

Rožaje (u daljem tekstu žiri), koji objavljuje javni poziv za prikupljanje predloga za dodjelu Nagrade najkasnije do 01. Avgusta tekuće godine.

**Član 22**

Predlog za nagradu "30. Septembar" mogu podnijeti Predsjednik Opštine, radna tijela Skupštine,

mjesne zajednice, udruženja, preduzeća i druga pravna lica i građani.

**Član 23**

Predlog za nagradu "30. Septembar" mora biti dostavljen s obrazloženjem i potrebnom

dokumentacijom najkasnije do 25. Septembra tekuće godine.

Neblagovremeni predlozi ne mogu se razmatrati.

**Član 24**

Predlozi za nagradu "30.Septembar" dostupni su javnosti, istekom roka za podnošenje predloga, tj. poslije 25. Septembra za tekuću godinu.

**IV ŽIRI**

**Član 25**

Odluku o dodjeli Nagrade donosi Žiri za dodjelu javnih priznanja i nagrada Opštine Rožaje, kojeg imenuje Skupština Opštine Rožaje.

Žiri sačinjavaju predsjednik i četiri člana koji se imenuju iz reda odbornika i to tri člana i istaknutih naučnih, privrednih, kulturnih i javnih radnika dva člana.

Žiri se imenuje za godinu za koju se nagrada dodjeljuje.

Niko ne može više od dva puta biti uzastopno biran za člana Žirija.

Član Žirija koji je predložen za Nagradu, ne može učestvovati u radu Žirija.

**Član 26**

Žiri može punovažno odlučivati ako je na sjednici prisutno najmanje 3 člana Žirija.

Žiri odlučuje većinom glasova ukupnog broja članova Žirija.

Odluka o dodjeli Nagrade mora biti obrazložena.

Žiri neće donijeti odluku o dodjeli Nagrade ako ocijeni da predloženi kandidat ne ispunjava uslove za njeno dodjeljivanje.

U jednoj godini može se dodjeliti najviše do 3 nagrade „30. Septembar“.

**Član 27**

Odluku i obrazloženje o dodjeli Nagrade saopštava na svečanoj sjednici Skupštine predsjednik

Žirija, prilikom uručivanja Nagrade.

Diplomu „30. Septembar“ potpisuju predsjednik Opštine Rožaje i presjednik Skupštine Opštine

Rožaje.

Nagradu uručuje predsjednik Opštine na svečanoj sjednici Skupštine Opštine Rožaje.

**Član 28**

Nagrada „30. Septembar**“** se sastoji od diplome i novčane nagrade.

Oblik i sadržaj diplome utvrđuje se posebnom odlukom.

Visinu iznosa novčane nagrade određuje Predsjednik Opštine Rožaje.

**Član 29**

Žiri ima pravo na naknadu za rad.

Visinu naknade iz stava 1. ovog člana utvrđuje Predsjednik Opštine Rožaje.

**Član 30**

Žiri donosi Poslovnik o svom radu.

Poslovnikom se uređuje način rada Žirija i druga pitanja od značaja za rad Žirija.

Stručne i administrativno-tehničke poslove za potrebe Žirija vrši Skupštinska služba

Opštine Rožaje.

**V PRELAZNE I ZAVRŠNE ODREDBE**

**Član 31**

Danom stupanja na snagu ove Odluke prestaje da važi Odluka o dodjeli nagrade „30. Septembar“

("Sl. list RCG-opštinski propisi br. 24/07” ).

**Član 32**

Ova odluka stupa na snagu danom objavljivanja u "Službenom listu CG“ - opštinski

propisi.

Broj: 203

Rožaje, 31.07.2019. godine

**SKUPŠTINA OPŠTINE ROŽAJE**

PREDSJEDNIK,

Almir Avdić,s.r.